REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj: 06-2/65-20

24. februar 2020. godine

B e o g r a d

Z A P I S N I K

59. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE

ODRŽANE 24. FEBRUARA 2020. GODINE

 Sednica je počela u 9.20 časova.

 Sednicom je predsedavala Katarina Rakić, predsednik Odbora.

 Sednici su prisustvovali članovi Odbora: Dragan Jovanović, dr Vladimir Orlić, Ognjen Pantović, Snežana B. Petrović, Jasmina Karanac i Dalibor Radičević.

 Sednici su prisustvovali zamenici članova Odbora: Ivana Nikolić (zamenik Jovice Jevtića) i Milan Ljubić (zamenik Olivere Pešić).

 Sednici nisu prisustvovali članovi Odbora: Zoran Milekić, Stefana Miladinović, Dragan Vesović, Nenad Konstantinović, Marina Ristić, Aleksandar Stevanović, Novica Tončev i Goran Ćirić, niti njihovi zamenici.

 Sednici je prisustvovala Jelena Topalović Kitanović iz Ministarstva građevinarstva, saobraćaja i infrastrukture i Slavica Višnjić iz Ministarstva trgovine, turizma i telekomunikacija.

 Odbor je, jednoglasno (9 glasova ,,za“), u skladu sa predlogom predsednika Odbora usvojio sledeći

D n e v n i r e d:

1. Razmatranje Predloga zakona o potvrđivanju Protokola uz Konvenciju o ugovoru za međunarodni prevoz robe drumom (CMR), koji je podnela Vlada (broj **011-231/20 od 7. 02. 2020. godine**);
2. Razmatranje Predloga zakona o potvrđivanju Aneksa br. 3 Sporazuma o ekonomskoj i tehničkoj saradnji u oblasti infrastrukture između Vlade Republike Srbije i Vlade Narodne Republike Kine, koji je podnela Vlada (broj 011-2911/17od 13. 10. 2017. godine).

Pre prelaska na rad prema utvrđenom Dnevnom redu, Odbor je, jednoglasno (9 glasova „za“), usvojio Zapisnik 58. sednice Odbora održane 21. februara 2020. godine.

Prva tačka dnevnog reda: **Razmatranje** **Predloga zakona o potvrđivanju Protokola uz Konvenciju o ugovoru za međunarodni prevoz robe drumom (CMR)**, **koji je podnela Vlada**

 Predstavnik Ministarstva građevinarstva, saobraćaja i infrastrukture, Jelena Topalović Kitanović, istakla je da ovim protokolom srpski prevoznici dobijaju mnogo. Naknadu štete prilikom nekog oštećenja robe prevoznici će plaćati manje po ovom Protokolom, nego prema Konvenciji.

 Odbor je, u skladu sa članom 155. stav 2. Poslovnika Narodne skupštine, odlučio, jednoglasno (9 glasova „za“), da predloži Narodnoj skupštini da prihvati Predlog zakona o potvrđivanju Protokola uz Konvenciju o ugovoru za međunarodni prevoz robe drumom (CMR), koji je podnela Vlada.

 Za izvestioca Odbora na sednici Narodne skupštine određena je Katarina Rakić, predsednik Odbora.

Druga tačka dnevnog reda: **Razmatranje** **Predloga zakona o potvrđivanju Aneksa br. 3 Sporazuma o ekonomskoj i tehničkoj saradnji u oblasti infrastrukture između Vlade Republike Srbije i Vlade Narodne Republike Kine, koji je podnela Vlada**

Predstavnik Ministarstva trgovine, turizma i telekomunikacija, Slavica Višnjić, je istakla da je osnovni Sporazum potpisan 2009. godine kada je rađen prvi projekat most Borča-Zemun. Kad se krenulo u pregovore sa kineskom stranom oko izgradnje pruge Beograd-Budimpešta, trilateralna radna grupa Mađarske, Srbije i Kine donela je zaključak da se Sporazum dopuni i izmeni u smislu da se uključe lokomotive i železnički vozovi, tj. da nema javnih nabavki, da budu oslobođeni plaćanja carina i pdv-a i da se vodi računa o kineskim radnicima.

 Odbor je, u skladu sa članom 155. stav 2. Poslovnika Narodne skupštine, odlučio, jednoglasno (9 glasova „za“), da predloži Narodnoj skupštini da prihvati Predlog zakona o potvrđivanju Aneksa br. 3 Sporazuma o ekonomskoj i tehničkoj saradnji u oblasti infrastrukture između Vlade Republike Srbije i Vlade Narodne Republike Kine,koji je podnela Vlada.

 Za izvestioca Odbora na sednici Narodne skupštine određena je Katarina Rakić, predsednik Odbora.

Na sednici Odbora vođen je tonski zapis.

 Sednica je zaključena u 9.30 časova.

SEKRETAR ODBORA PREDSEDNIK ODBORA

 Biljana Ilić Katarina Rakić